UEFA Liga prvaka 2000/2001.

**UEFA Liga prvaka 2000/2001.** je bilo 46. izdanje elitnog evropskog nogometnog klupskog takmičenja, a deveto otkako se UEFA Liga prvaka igra po novom modelu. Takmičenje u Ligi prvaka je bilo podijeljeno u tri faze: kvalifikacija, grupne faze i nokaut faze takmičenja.

U finalnoj utakmici koja se odigrala na San Siro u Milanu, Bayern München je protiv Valencije nakon boljeg izvođenja jedanaesteraca četvrti put u svojoj historiji osvojio Ligu prvaka. Golove u finalnoj utakmici postigli su Stefan Effenberg za Bayern i Gaizka Mendieta za Valenciju. Najbolji strijelac Lige prvaka 2000/01. bio je Raúl sa 7 postignutih golova.

## Pravila takmičenja 
U sezoni UEFA Lige prvaka 2000/2001. primjenivala su se ista pravila takmičenja kao i prethodnoj sezoni Lige prvaka. Kvalifikacije su se sastojale iz tri kruga. Grupna faza takmičenja se sastojala iz dva kruga, a nokaut faza takmičenja se sastojala iz tri kruga: četvrtfinala, polufinala i finala.

## Kvalifikacije 
Kvalifikacije za UEFA Ligu prvaka 2000/2001. bile su podijeljene u tri kvalifikacijska kruga. Pobjedničke ekipe u prvom kvalifikacijskom krugu stekle su pravo nastupa u drugom kvalifikacijskom krugu, te pobjedničke ekipe u drugom lvalifikacijskom krugu stekle su pravo nastupa u trećem kvalifikacijskom krugu. Poražene ekipe prvog i drugog kvalifikacijskog kruga okončale su takmičenje, za razliku od poraženih ekipa u trećem kvalifikacijskom krugu koje su takmičenje nastavile u prvom krugu Kupa UEFA 2000/01.

### Prvi kvalifikacijski krug 
### Drugi kvalifikacijski krug 
### Treći kvalifikacijski krug 
## Grupna faza 
### Prva grupna faza 
Nakon završenih kvalifikacija, 16 ekipa pobjednika iz trećeg kruga kvalifikacija pristupilo je igranju u grupnoj fazi takmičenja, dok je preostalih 16 ekipa učešće imalo u grupnoj fazi bez učešća u kvalifikacijama. Ekipe koje nisu učestvovale u kvalifikacijama određen je UEFA koeficijentom koje su sačinjavale ekipe prvaci iz nacionalnih saveza 1-10, kao i drugoplasirane ekipe iz nacionalnih liga 1-6. Računajući kvalifikacije i ekipe koje su stekle direktno učešće u prvoj grupnoj fazi takmičenja nacionalni savezi Njemačke, Italije i Španije imali su po četiri predstavnika, dok su nacionalni savezi Češke, Grčke, Norveške, Portugala, Austrije, Hrvatske, Danske i Turske imali po dva predstavnika s tim da su prva četiri spomenuta saveza imali obezbjeđeno učešće prvaka lige u prvoj grupnoj fazi dok je drugoplasirana ekipa igrala u trećem kvalifikacijskom krugu. Posljednja četiri spomenuta nacionalna saveza imali su predstavnika u kvalifikacijama s tim da je prvak nacionalne lige igrao u trećem a drugoplasirana ekipa nacionalne lige u drugom krugu kvalifikacija.

Od 32 ekipe učesnika grupne faze Lige prvaka 2000/01. sedam je bilo debitanata: Deportivo La Coruña, Hamburg, Heerenveen, Helsingborg, Leeds United, Lyon i Šahtar Donjeck.
Grupna faza takmičenja UEFA Lige prvaka 2000/01. bila je podijeljena u dvije faze: prvu i drugu grupnu fazu takmičenja. Takmičenje grupne faze takmičenja počelo je 12. septembra 2000. a završilo 14. marta 2001. godine. U prvoj grupnoj fazi 32 ekipe bile su podijeljene u osam grupa po četiri ekipe gdje su ekipe u svakoj grupi igrali jedni protiv drugih na domaćem i gostujućem terenu, što znači da je svaka ekipa igrala ukupno šest utakmica u grupnoj fazi takmičenja. Za svaku pobjedu, timovi su dobili tri boda, dok su za neriješen rezultat osvajali po jedan. Na kraju prve grupne faze, prvoplasirane i drugoplasirane ekipe iz svih grupa plasirale su se u drugu grupnu fazu Lige prvaka, dok su trećeplasirane ekipe osigurale učešće u trećem krugu Kupa UEFA 2000/01. Na kraju druge grupne faze, prvoplasirane i drugoplasirane ekipe iz svih grupa plasirale su se u četvrtfinale Lige prvaka. U slučaju da dva ili više ekipa ima isti broj bodova na kraju grupne faze takmičenja, ekipe su raspoređene na tabeli po sljedećim kriterijima:
#Veći broj osvojenih bodova između ekipa koje su u pitanju,
#Gol-razlika između ekipa koje su u pitanju,
#Veći broj postignutih golova na gostujućem terenu između ekipa koje su u pitanju,
#Gol-razlika uključujući sve utakmice u grupi,
#Veći broj postignutih golova u svim utakmicama u grupi,
#UEFA koeficijent.
----

#### Grupa A 
#### Grupa B 
#### Grupa C 
#### Grupa D 
#### Grupa E 
#### Grupa F 
#### Grupa G 
#### Grupa H 
### Druga grupna faza 
Osam prvoplasiranih, te osam drugoplasiranih ekipa iz prve grupne faze kvalificirali su se u drugu grupnu fazu takmičenja Lige prvaka 2000/01. Ekipe iz istog nacionalnog saveza kao i ekipe koje su već ranije igrali u sezoni Lige prvaka 2000/01. nisu se mogli susresti u drugoj grupnoj fazi takmičenja. Pobjednici grupa kao i drugoplasirane ekipe u drugoj grupnoj fazi takmičenja osigurali su učešće u nokaut fazi takmičenja Lige prvaka.
----

#### Grupa A 
#### Grupa B 
#### Grupa C 
#### Grupa D 
## Nokaut faza 
Nokaut faza Lige prvaka 2000/01. sastojala se od tri kruga: četvrtfinala, polufinala i finala. Svaki par u četvrtfinalu i polufinalu igrao je dvije utakmice, s tim da igra jednu utakmicu na domaćem terenu, dok je finale odigrano kao jedna utakmica na neutralnom terenu. U četvrtfinalu i polufinalu, u slučaju da su dva tima postigli isti broj golova pobjednik će se odrediti po broju više postignutih golova u gostima. Ako sa tim kriterijem nije moguće odrediti pobjednika igrali bi se dva 15-minutna produžetka. Također, i u produžecima se primjenjivalo pravilo po broju više postignutih golova u gostima. Ako u produžecima ne bude golova tada bi se prolaznik u naredni krug odredio boljim izvođenjem jedanaesteraca. U finalnoj utakmici primjenjivala su se ista pravila osim pravila gola u gostima jer je utakmica igrana na neutralnom terenu.
----

### Četvrtfinale 
Prilikom izvlačenja parova četvrtfinala pobjednik i drugoplasirana ekipa iz iste grupe u drugoj grupnoj fazi takmičenja nisu se mogle susresti u četvrtfinalu. 

### Polufinale 
### Finale 
## Lista strijelaca 
[mini|desno|200px|[Raúl González, najbolji strijelac Lige prvaka 2000/01. sa sedam postignutih golova]]
Lista strijelaca Lige prvaka 2000/01. ne uključuje postignute golove u kvalifikacijama.

## Također pogledajte 
* Kup UEFA 2000/2001.
* UEFA Superkup 2001.
* Interkontinentalni kup 2001.
* UEFA Intertoto kup 2000.

## Reference 
## Vanjski linkovi 
* UEFA Liga prvaka na zvaničnoj stranici UEFA-e
* UEFA Liga prvaka 2000/01. na rsssf.com

Kategorija:UEFA Liga prvaka
*
Kategorija:2000. u nogometu
Kategorija:2001. u nogometu